stanford-oval/wikipedia huggingface dataset:
Admiral Scheer
Palvelus

Aluksen miehistö oli koulutettavana 18. huhtikuuta 1935 saakka. Alus vieraili 30. elokuuta - 1. syyskuuta Danzigissa ja oli koulutuspurjehduksella Pohjois-Atlantilla 19. lokakuuta- 9. marraskuuta. Toukokuussa 1936 se osallistui laivastokatselmukseen Laboessa.
Alus kiersi 6.-19. kesäkuuta sisaraluksensa Deutschlandin kanssa Britteinsaaret. Se vieraili 23.-29. kesäkuuta Tukholmassa. Alus 24. heinäkuuta lähetettiin Espanjaan evakuoimaan Saksan kansalaiset sisällissotaa käyvästä maasta ja palasi Saksaan 31. elokuuta. Alus teki seuraavat matkat Espanjan rannikolle 2. lokakuuta - 3. joulukuuta sekä 15. maaliskuuta - 7. huhtikuuta 1937. Alus aloitti neljännen matkansa Espanjan rannikolle 9. toukokuuta. Se vakoili matkoillaan samalla Neuvostoliiton tasavaltalaisille sotamateriaalia kuljettavia aluksia sekä suojasi saksalaisia kansallismielisille aseita kuljettavia aluksia. Alus ampui 31. toukokuuta 1937 torpedoveneiden Seeadler, Albatros, Luchs ja Leopard kanssa tasavaltalaisten asemia Almeriassa Deustchlandin jouduttua tasavaltalaisten lentokoneiden pommitukseen Ibizalla pari päivää aiemmin.
Alus teki viidennen purjehduksensa Espanjan rannikolle 30. heinäkuuta - 11. lokakuuta, jonka jälkeen se oli koulutuspurjehduksella Itämerellä maaliskuussa 1938. Se aloitti kuudennen Espanjan purjehduksensa 19. maaliskuuta, mistä se palasi kotimaahan 29. kesäkuuta. Alus osallistui 22. elokuuta laivastokatselmukseen Kielissä, jolloin laskettiin vesille raskas risteilijä Prinz Eugen. Admiral Scheer osallistui purjehdukseen Atlantilla 18. huhtikuuta - 3. toukokuuta 1939.
Palvelus > Toinen maailmansota

Admiral Scheer joutui 4. syyskuuta 1939 Wilhelmshavenissa Britannian kuninkaallisten ilmavoimien Bristol Bleinheim -pommikoneiden hyökkäyksen kohteeksi, jolloin siihen osui kolme pommia. Osumat eivät kuitenkaan aiheuttaneet merkittäviä vaurioita. Alus siirrettiin kuitenkin tarkastettavaksi, kun sen sisaralukset lähtivät merelle häiritsemään kauppamerenkulkua.
Telakalla raskas komentosilta kevennettiin ja alus luokiteltiin uudelleen raskaaksi risteilijäksi vuoden 1940 alussa. Alus lähti 14. lokakuuta merelle. Aluksen lentokone havaitsi 5. marraskuuta  Halifaxista lähteneen saattueen HX84 ja ilmoitti saattueen olevan ilman saattajia.
Aluksen lähestyttyä saattuetta havaittiin, että saattueen suojana oli apuristeilijä HMS Jervis Bay. Saattueen hajaantuessa Jervis Bay suojasi pakenevia tykkitulella ollen kuitenkin selvästi heikompi kuin risteilijä, joka upotti sekä Jervis Bayn että viisi saattueen rahtialusta.
Alus siirtyi etelään tankkaamaan ja täydentämään ampumatarvikkeensa emälaiva Nordmarkilta kohtaamatta sitä jahtaavia Kuninkaallisen laivaston aluksia. Alus oli merellä seuraavat pari kuukautta upottaen ja kaapaten kauppa-aluksia, kunnes se siirtyi helmikuussa 1941 Intian valtamerelle.
Alus upotti pari alusta, mutta jälkimmäinen upotetuista lähetti hätäsignaalin. Alus kykeni kuitenkin palaamaan Atlantille kohtaamatta sitä takaa-ajavia risteilijöitä. Se purjehti Tanskansalmen kautta Kieliin, jonne se saapui 1. huhtikuuta.
Seuraavan avomeripurjehduksensa alus teki 2. heinäkuuta 1942 kohdatakseen Murmanskiin matkaavan saattueen PQ17. Elokuussa 1942 alus purjehti Pohjoisella Jäämerellä etsien saattueita ja esittääkseen Saksan lippua Neuvostoliiton pohjoisilla alueilla (operaatio Wunderland). Se ampui 25. elokuuta neuvostoliittolaista sääasemaa Zhelaniyan niemimaalla, minkä jälkeen se upotti Nordenskjöldin niemimaan edustalla aseistetun jäänmurtajan Aleksandr Sibiryakovin. Alus ei kuitenkaan kohdannut alueella matkannutta saattuetta ja palasi Narvikiin.
Admiral Scheer oli tämän jälkeen lähinnä maajoukkoja tukevana tykistönä Itämerellä. Alus joutui 9. huhtikuuta 1945 Kielissä Kuninkaallisten ilmavoimien ilmahyökkäykseen, jonka seurauksena se kaatui ankkuripaikalleen. Aluksella sai surmansa vain 32 miehistönjäsentä, koska suurin osa miehistöstä oli maissa.
Aiheesta muualla

Wikimedia Commonsissa on kuvia tai muita tiedostoja aiheesta .
MaritimeQuest - Admiral Scheer (englanniksi)
Deutschland-Class.dk Admiral Scheer (Arkistoitu – Internet Archive)
German-Navy.de - Admiral Scheer
Deutschland-luokan taskutaistelulaivat
Deutschland |
Admiral Scheer |
Admiral Graf Spee
Albuksen kaarti

Albuksen kaarti (engl. Dumbledore's Army) on Harry Potter -sarjassa Harry Potterin johtama kerho, jossa harjoitellaan erilaisia itsensäpuolustamis- ja hyökkäystaikoja. Kerho perustetaan teoksessa Harry Potter ja Feeniksin kilta.
Toiminta

Ajatuksen kaartista keksii Hermione Granger ja nimen Ginny Weasley. Kerhon nimeksi ehdotetaan muun muassa Asiallinen Kerho, jotta nimen perusteella heitä ei saisi kiinni. Nimi lyhennetään AK:ksi. Lopulta se muutettiin tarkoittamaan Asiallisen Kerhon sijaan Albuksen Kaartia. Kaartiin kuului useita jäseniä eri tuvista, paitsi Luihuisista. Albuksen kaartilaiset kokoontuvat Tarvehuoneessa, joka sijaitsee seitsemännessä kerroksessa näkymättömissä, vastapäätä Barnabas Bauka-Aivoa esittävää kuvakudosta.
Koska kerhon tulee pysyä salassa, Harry ilmoittaa kokousten ajankohdan jäsenille lumotuilla kolikoilla, kultakaljuunoilla. Hermione Granger on keksinyt idean lordi Voldemortin käyttämistä pimeän piirroista, mutta ei halua polttaa merkkiä kerholaisten ihoon vaan kolikoihin. Hermione myös laatii S.U.P.E.R.-tasoisen kirouksen, jonka hän langettaa tarvehuoneen seinällä pidettyyn jäsenluetteloon. Jokainen kaartin jäsen, joka on lukenut tekstin harjoitusten aikana ja hiiskahtaakin asiasta kerhon ulkopuoliselle, saa kasvoihinsa märkärakkuloista muodostuvan, ohimon poikki ulottuvan tekstin "Kielijä". Tätä kirousta ei pystytä purkamaan edes Pyhän Mungon taikatautien ja -vammojen sairaalassa.
Albuksen Kaarti toimii noin puoli vuotta, ennen kuin Marietta Edgecombe kavaltaa heidät Dolores Pimennolle. Elokuvassa Mariettan sijaan Cho Chang ilmiantaa kaartin totuusseerumin vaikutuksen alaisena. Kerhon tultua ilmi rehtori Albus Dumbledore ottaa siitä vastuun itselleen, vaikkei todellisuudessa ole siitä mitenkään vastuussa.
Teoksessa Harry Potter ja puoliverinen prinssi Albuksen Kaarti on lakkautettu, mutta kaksi sen jäsentä, Luna Lovekiva ja Neville Longbottom, tarkistavat yhä kolikoitaan ja tulevat auttamaan Harrya, Ronia ja Hermionea kuudennen vuoden lopussa. Albuksen Kaarti perustettiin uudelleen seitsemännessä kirjassa Nevillen, Ginnyn ja Lunan toimesta. Kun Luna vangittiin ja Ginny lähti koulusta Nevillestä tuli Kaartin johtaja. Kaarti toimi salaa Tarvehuoneessa ja Michael Cornerin jouduttua Amikusin ja Alekton kiduttamiksi tämän vapautettua ekaluokkalaisen jälki-istunnosta Kaartin toiminta jäi vähäiseksi. Kaartin jäsenet myöhemmin Harryn avustuksella kukistivat Amikusin ja Alekton ja osallistuivat Tylypahkan taisteluun.
Yhteyskolikot jäävät kaartilaisille kaiken jälkeen, ja niistä muotoutuu eräänlaisia kunniamerkkejä.
Vaihtoehtoisessa aikajanassa Ron ja Hermione ovat viimeiset elossa olevat Albuksen Kaartin jäsenet ja uhrautuvat jotta Scorpius voisi palauttaa ajankääntäjällä kaiken ennalleen.
Jäsenet

Kerhoon kuuluvat seuraavat henkilöt:
| 0 | 1 | 2 | 3 |
| --- | --- | --- | --- |
|  Harry Potter (opettaja)  Hermione Granger (kerhon keksijä)  Ron Weasley  Ginny Weasley (nimen keksijä)  Neville Longbottom  Luna Lovekiva  Fred Weasley  George Weasley  |  Susan Bones  Cho Chang (elokuvassa kerhon kavaltaja totuusseerumin alaisena)  Marietta Edgecombe (kerhon kavaltaja)  Seamus Finnigan  Lavender Brown  Parvati Patil  Padma Patil  Dean Thomas  |  Zacharias Smith  Angelina Johnson  Anthony Goldstein  Michael Corner  Ernie Macmillan  Colin Creevey  Dennis Creevey  Justin Finch-Fletchley  |  Terry Boot  Alicia Spinnet  Katie Bell  Hannah Abbot  Lee Jordan  |
Aegna

Aegna
Ilmakuva saaresta
| --- | --- |
Sijainti:  Tallinna Harjumaa Viro
Vesialue:  Tallinnanlahti
Merialue:  Itämeri
Suojelualue:  Aegna Nature Park (en) (käännä suomeksi) 
| --- | --- |
Asukasluku:  16
muokkaa - muokkaa wikitekstiä - muokkaa Wikidataa
| Aegna |
| --- | --- |
 Asuinalueen kartta.
Valtio:  Viro
Maakunta:  Harjumaa
Kunta:  Tallinna
Kaupunginosa:  Kesklinn
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  3,01 km²
Väkiluku (1.1.2018):  16
 – Väestötiheys:  5,3 as./km²
Infobox OKVirheellinen NIMI-arvo: 
Aegna on saari Tallinnanlahdella Virossa 14 kilometriä Tallinnasta pohjoiseen. Aegna on myös Tallinnan Kesklinnan kaupunginosaan kuuluva asuinalue. Sen pinta-ala on 301 hehtaaria ja väkiluku 16 henkeä (1.1.2018).
Jatkosodan aikana 1942–43 Aegnalla toimi suomalainen merivartio- ja mittausasema,
Tykkipatterien kunnostus 1910-1920-lukujen vaihteessa

Bolševikkijoukot joutuivat vetäytymään Virosta helmikuussa 1918 saksalaishyökkäyksen pelossa, tuhoten poistuessaan Aegnan saarelle sijoitetut järeät tykkiasemat. Järeän patterin ammusvarastot räjäytettiin, upseerien asuintilat tuhottiin ja kasarmitilat poltettiin.
Virolaiset näkivät patterien käyttökuntoon palauttamisen erittäin tärkeänä niiden Tallinnalle antaman suojan takia. Saarelle lähti 11. marraskuuta 1918 ryhmä kartoittamaan ja luetteloimaan jäljelle jäänyttä sotilasmateriaalia. Viron asevoimien ensimmäiset sotilaat saapuivat Aegnalle paria päivää myöhemmin 13. marraskuuta. Saarella tehdyt materiaalikartoitukset antoivat karun kuvan alueen tilasta: patterit oli tuhottu ja muut rakennukset poltettu. Irtaimistoa oli ryöstetty merkittävissä määrin.
Saaren puolustus jäi alkuun pääasiassa kodinturvajoukkojen muodostamien pienten osastojen vastuulle. Infrastrkstuurin puuttuessa saarelle sijoitetut asevoimien sotilaat majoitettiin maatilarakennuksiin ja maakellareihin.
Tallinnan puolustuksen kannalta oleellisimpana nähtiin saaren 12 tuuman patterin (entiseltä nimeltään rannikkopatteri 15) kunnostaminen. Tehtävä asettui patterin päällikön sijaiseksi 10. huhtikuuta 1919 määrätylle Jaak Feldmannille. Hän kartoitti järeän patterin tilan, mikä osoittautui huonoksi. Oikea tykkitorni oli rikkoutunut ja ampumatarviketila romahtanut. Vasemman tornin betonirakenteet olivat halkeilleet. Molempien tornien sisällä olleet järjestelmät olivat osittain vaurioituneet.
Feldmann palasi saarelle muutamia päiviä katselmuksensa jälkeen 14. huhtikuuta mukanaan tykistöasiantuntijana tunnettu 2. arvoluokan kapteeni Gebhardt, telakkainsinööri Hendrikson, sekä joukko kunnostukseen tarvittuja ammattimiehiä. Kunnostustyöt aloitettiin poistamalla räjähtämättömät ampumatarvikkeet tykkiasemista. Saaren voimalaitos oli tuhottu, minkä takia Aegnalle varavoimaksi lokomobiili. Aegnalle sijoitettu työvoima kohdistettiin alkuun pääasiassa 12 tuuman patterin oikeanpuolimmaisen panssaritornin kunnostamiseen.
Patterin keskiosassa sijainnut komentopaikka sai uuden kupolin Naissaaresta ja tykkiasemia ja niiden järjestelmiä korjattiin Hiidenmaan Tahkunassa sijainneesta 12 tuuman patterista puretuilla osilla. Kunnostustyöt etenivät hyvin, ja 12 tuuman patterin ensimmäisen tykin koelaukaus päästiin ampumaan 1. toukokuuta 1919. Järeän patterin kunnostaminen jatkui juhannukseen 1919.
Saksalaisten aikaan rakentamiin kevyempiin tykkipatterieihin sijoitettiin kaksi kuusituumaista tykkiä, joiden komentajaksi määrättiin 16. kesäkuuta 1919 aliupseeri Sinisoff. Kuuden tuuman patterista tuli 10. lokakuuta 1919 rannikkopatteri 2 (rannapatarei nr 2).
Entinen rannikkopatteri 14 oli selvinnyt liki kunnossa, mutta oli aseistamaton. Patteri varustettiin kahdella 130 mm tykillä ja sai päällikökseen 1. toukokuuta 1919 luutnantti Ernst Koggerin. Päällikön tehtävät siirtyivät 3. kesäkuuta aliupseeri Järvelle ja 20. elokuuta kapteeni Melkoville. 130 mm patteri uudelleennimettiin 10. lokakuuta 1919 rannikkopatteri 3:ksi (rannapatarei nr 3).
Aegnan saaren kommendanttina toimi alkuun luutnantti Arro, ja 13. toukokuuta 1919 alkaen luutnantti Paulson.
Aiheesta muualla

Kuvia tai muita tiedostoja aiheesta Aegna Wikimedia Commonsissa
Aegnan kartta (Arkistoitu – Internet Archive)
Saaren rantaa.
Air Comet

Air Plus Cometin Airbus A310.
Air Comet (IATA: A7, ICAO: MPD, kutsukoodi: Red Comet) oli espanjalainen lentoyhtiö, joka oli perustettu joulukuussa 1996. Liikennöinnin se aloitti maaliskuussa 1997. Pääpaikkanaan lentoyhtiö piti Madrid-Barajasin lentoasemaa. Vuoteen 2007 asti yhtiö tunnettiin nimellä Air Plus Comet. Yhtiön omistaa kokonaisuudessaan espanjalainen matkailualan yritys Grupo Marsans.
Yhtiö lopetti toimintansa ja hakeutui konkurssiin 22. joulukuuta 2009. Yhtiöllä oli viimeksi käytössään neljä Airbus A330-200 -konetta ja tilattuna useita kymmeniä Airbusin eri mallisia koneita, mukaan luettuna neljä A380-800 konetta.
Albulatunneli

| Albulatunneli |
| --- | --- |
 Albulatunnelin suuaukko Predassa.
Alittaa:  Albulan Alpit, Albulasola
Paikkakunta:  Bergün Filisur, Samedan, Bever
Alkupiste:  Preda
Loppupiste:  Spinas
Maa:  Sveitsi
Koordinaatit:  46°34′40″N, 9°48′10″E
Avattu:  1903
Pituus:  5 864 m
Syvyys:  1 821 m mpy.
Raiteita:  1
Ylläpitäjä:  Rhätische Bahn
Albulan rautatie ja Albulatunneli ovat osa RhB:n rataverkkoa.
Albulatunneli on Alppien läpi kulkeva 5 864 metriä pitkä rautatietunneli Sveitsissä, Graubündenin kantonissa. Tunneli on osa Albulan rautatietä (saks. Albulabahn) Thusisin ja Sankt Moritzin välillä. Tunnelin pohjoispäässä on Predan asema ja eteläpäässä Spinasin asema.
Albulan rautatie on otettu käyttöön vuonna 1903.
Tunneli on osa Graubündenin kantonin rautatieyhtiön Rhätische Bahnin (RhB) rataverkkoa. Reitillä on henkilö-, tavara- ja autojunaliikennettä. Tunnelia käyttää päivittäin vajaat 50 junaa, ja vuotuinen matkustajamäärä on noin 1,1 miljoonaa.
Uusi tunneli

Vanhan tunnelin viereen rakennetaan vuosina 2015–2022 uusi tunneli korvaamaan vanha tunneli, joka jää varauloskäynniksi. Tunnelin suunnittelu alkoi vuonna 2011 ja rakennustyöt syksyllä 2015. Uusi tunneli on 5 860 metriä pitkä ja yksiraiteinen. Tunnelin rakennuskustannusten arvioidaan olevan 345 miljoonaa Sveitsin frangia, josta liittovaltio maksaa 85 % ja kantoni 15 %.
Aiheesta muualla

Kuvia tai muita tiedostoja aiheesta Albulatunneli Wikimedia Commonsissa
Andienpippurivireo

| Andienpippurivireo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Pippurivireot Cyclarhis
Laji::  nigrirostris
Kaksiosainen nimi
 Cyclarhis nigrirostris  Lafresnaye, 1842 
Katso myös
   Andienpippurivireo Wikispeciesissä   Andienpippurivireo Commonsissa 
Infobox OKNimi-testi OKIUCN-testi OK: 
Andienpippurivireo (Cyclarhis nigrirostris) on eteläamerikkalainen varpuslintu. Sen esiintymisalue käsittää Andien ylängöt Kolumbian länsiosissa ja Ecuadorissa. Lajista tunnetaan kaksi alalajia. Frédéric de Lafresnaye kuvaili lajin holotyypin Bogotásta vuonna 1842.
American Institute of Physics

American Institute of Physics (lyh. AIP) on yhdysvaltalainen voittoa tuottamaton fysiikan alan etujärjestö ja tiedejulkaisujen kustantaja. Sen tavoitteena on tuoda fysiikkaa tieteenä tunnetummaksi yleisölle. AIP:n jäsenjärjestöjen jäsenmäärä oli vuonna 2008 noin 135 000. Työntekijöitä järjestöllä oli 450, ja sen budjetti oli noin 75 miljoonaa Yhdysvaltain dollaria. AIP:llä on toimipiste College Parkissa Marylandissä ja sen kustannustoiminta on keskitetty Melvilleen New Yorkin osavaltiossa. AIP on yksi suurimmista fysiikan alan kustantajista. Luonnontieteiden ja tekniikan julkaisualusta ja hakukone nimeltä Scitation on AIP:n ylläpitämä.
AIP on kymmenen fysiikan alan jäsenseuran kattojärjestö:
American Physical Society
Optical Society of America
Acoustical Society of America
The Society of Rheology
American Association of Physics Teachers
American Crystallographic Association
American Astronomical Society
American Association of Physicists in Medicine
American Vacuum Society: Science & Technology of Materials, Interfaces, and Processing
American Geophysical Union
Julkaisut

AIP:lla on 12 julkaisua:
Applied Physics Letters
Biomicrofluidics
Chaos
Journal of Applied Physics
Journal of Chemical Physics
Journal of Mathematical Physics
Journal of Renewable and Sustainable Energy
Low Temperature Physics
Journal of Physical & Chemical Reference Data
Physics of Fluids
Physics of Plasmas
Review of Scientific Instruments
Aiheesta muualla

www.aip.org AIP:n kotisivut (englanniksi)
Andiennokikana

| Andiennokikana |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Nokikanat Fulica
Laji::  ardesiaca
Kaksiosainen nimi
 Fulica ardesiaca  (Tschudi, 1843) 
Katso myös
   Andiennokikana Wikispeciesissä   Andiennokikana Commonsissa 
Infobox OKNimi-testi OKIUCN-testi OK: 
Andiennokikana (Fulica ardesiaca) on eteläamerikkalainen rantakana. Sen elinympäristö käsittää mantereen länsiosan Kolumbian eteläosista Ecuadoriin, Peruun, Pohjois-Chileen, Boliviaan ja Luoteis-Argentiinaan. Lajista tunnetaan kaksi alalajia. Johann Jakob von Tschudi kuvaili lajin holotyypin Junínjärveltä vuonna 1843.
Aleksander Allila

| Aleksander Allila> Kansanedustaja |
| --- | --- |
 1.5.1924–1.9.1927  
Ryhmä/puolue:  Sosialistinen työväen ja pienviljelijöiden eduskuntaryhmä
Vaalipiiri:  Uudenmaan läänin vaalipiiri
Henkilötiedot
Syntynyt: 14. huhtikuuta 1890 Suistamo, Suomi
Kuollut: n. 1933 (n. 43 vuotta) Neuvostoliitto
Ammatti:  maalari
Aleksander Allila (synt. Allinen, 14. huhtikuuta 1890 Suistamo – n. 1933 Neuvostoliitto) oli suomalainen poliitikko, joka toimi Sosialistisen työväen ja pienviljelijöiden vaalijärjestön kansanedustajana vuosina 1924–1927. Allila muutti myöhemmin Neuvostoliittoon, jossa hän joutui vankileirille ja katosi.
Elämä

Allilan vanhemmat olivat työmies Stepan Allinen ja Maria Torssonen. Kansakoulun käynyt Allila työskenteli vuoteen 1912 saakka maalarina kotiseudullaan Laatokan Karjalan Suistamolla ja jatkoi sen jälkeen ammattiaan Helsingissä. Hän oli Suomen sosialidemokraattisen nuorisoliiton Uudenmaan piiritoimikunnan jäsen sekä Työväen järjestönuorten varapuheenjohtaja. Vuoden 1918 sisällissodan päätyttyä Allila oli vankilassa poliittisista syistä.
Vapauduttuaan Allila oli mukana Suomen Sosialistisen Työväenpuolueen toiminnassa ja puolueen lakkauttamisen jälkeen Sosialistisessa työväen ja pienviljelijöiden vaalijärjestössä, jonka edustajana hänet valittiin eduskuntaan 1924. Vuonna 1926 Allila tuomittiin kolmen kuukauden vankeusrangaistukseen rikoslain 16. luvun perusteella, joka käsittää rikoksia julkista viranomaista ja yleistä järjestystä vastaan. Hän siirtyi Neuvostoliittoon vuonna 1932, jonka jälkeen Allila nähtiin viimeisen kerran elossa vuotta myöhemmin työleirillä Leningradin alueella.
Agents Is... Here!

| Agents Is> .. Here! Agents |
| --- | --- | --- |

Studioalbumin tiedot
 Äänitetty : 2001
 Julkaistu: 2001
 Tyylilaji: rautalanka, pop
 Kesto: 39.54
 Levy-yhtiö: EMI Parlophone
Listasijoitukset
  Suomen virallinen lista: 1.
Agentsin & Jorma Kääriäisen muut julkaisut
| Agents Is Best! 1998 | Agents Is... Here! 2001 | Agents Is... Rock! 2001 |
Agents Is... Here! on vuonna 2001 julkaistu Agents & Jorma Kääriäisen neljäs studioalbumi.
Albumi debytoi Suomen virallisen listan ensimmäisellä sijalla, jolla se pysyi neljä ensimmäistä listaviikkoaan. Yhteensä albumi vietti listalla 16 viikkoa. Levy sai Emma-gaalassa Iskelmäalbumi-palkinnon vuonna 2001.
Kappaleet

Jokeri – 3.16 (säv. Leslie Bricusse, suom. san. Aarno Raninen)
Kuolleet lehdet – 2.48 (säv. Joseph Kosma, suom. san. Kullervo)
Olet mun sä vain – 3.19 (säv. Chilton Price, Pee Wee King & Redd Stewart, suom. san. Jorma Kääriäinen)
Liekki kasvaa – 3.08 (säv. Dennis MacFarlane & Mark Clair, suom. san. Kääriäinen)
Tuuli ja erämaa – 2.26 (säv. Bunnie Lewis & Norrie Paramor, suom. san. Kaarina)
Jos minun oot – 3.30 (säv. Jimmy Lewis, suom. san. Kääriäinen)
Kukat kauniit – 3.29 (säv. J. Cameron, suom. san. Reino Bäckman)
Kellon soiton kuulla saan – 3.06 (säv. Dale Browne, suom. san. Pertsa Reponen)
En antaa muuta voi – 3.34 (säv. Howard Greenfield & Maurice Jarre, suom. san. Juha Vainio)
It Doesn't Matter Any More – 3.14 (säv. ja san. Paul Anka)
Apache – 4.07 (instrumentaali, säv. Jerry Lordan)
Snowy Wood – 3.57 (instrumentaali, säv. John Mayall & Mick Taylor)
Aiheesta muualla

Agents Is... Here! discogs.com -sivustolla (englanniksi)
Aleksandar Živković

| Henkilötiedot |
| --- | --- | --- |
Syntymäaika: 28. heinäkuuta 1977 (ikä 47)
Syntymäpaikka: Niš, Jugoslavia
Kansalaisuus:  Serbia
Pelipaikka: Keskikenttäpelaaja
Pituus: 178 cm
Seurat
| Vuodet | Seura | O (M) |
| 1993-1994 1994-1995 1995-1998 1998-2000 2000-2003 2003-2004 2005 2005 2006-2009 2010 | Radnički Niš Partizan Radnički Niš Rad Beograd Júbilo Iwata Obilić OFK Beograd Voždovac Shandong Luneng Taishan Shenzhen Ruby |  |
Maajoukkue
| 2001 | Serbia | 2 (0) |
Aleksandar Živković (s. 28. heinäkuuta 1977 Niš) on serbialainen entinen jalkapalloilija.
Jalkapallomaajoukkue

Živković debytoi Serbian maajoukkueessa 2001. Hän on pelannut kaksi maaottelua.
Ajab Prem Ki Ghazab Kahani

| Ajab Prem Ki Ghazab Kahani |
| --- | --- |

Ohjaaja:  Rajkumar Santoshi
Käsikirjoittaja:  Rajkumar Santoshi K. Rajeshwar
Tuottaja:  Ramesh S. Taurani
Säveltäjä:  Pritam
Kuvaaja:  Tirru
Leikkaaja:  Steven H. Bernard
Pääosat:  Ranbir Kapoor Katrina Kaif
Valmistustiedot
Valmistusmaa:  Intia
Tuotantoyhtiö:  Tips Industries
Levittäjä:  Shemaroo Entertainment Netflix
Ensi-ilta:  6. marraskuuta 2009
Kesto:  161 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Ajab Prem Ki Ghazab Kahani on vuonna 2009 ilmestynyt intialainen romanttinen komedia, jonka on ohjannut Rajkumar Santoshi. Päärooleja näyttelevät Ranbir Kapoor ja Katrina Kaif.
Juoni

Nuori mies Prem on valmis uhraamaan oman rakkautensa varmistaakseen muiden onnen, ja järjestääkseen unelmiensa tytön naimisiin tämän unelmamiehen kanssa.
Näyttelijät

| 0 | 1 | 2 |
| --- | --- | --- |
|  Ranbir Kapoor  | … |  Prem Shankar Sharma   |
|  Katrina Kaif  | … |  Jennifer ”Jenny” Pinto   |
|  Upen Patel  | … |  Rahul Jalan   |
|  Salman Khan  | … |  itsenään (cameo)   |
|  Darshan Jariwala  | … |  Shiv Shankar Sharma   |
|  Smita Jaykar  | … |  Sharda Sharma   |
|  Govind Namdeo  | … |  Pitambar Jalan   |
|  Dolly Bindra  | … |  Pitambar Jalanin vaimo   |
|  Mohan V. Ram  | … |  Sheshadri   |
|  Akul Tripathi  | … |  Kunnu Thambi   |
|  Mithilesh Chaturvedi  | … |  herra Pinto   |
|  Navneet Nishan  | … |  rouva Pinto   |
|  Zakir Hussain  | … |  Sajid Don   |
|  Viju Khote  | … |  Robert   |
|  Pradeep Kharab  | … |  Tony   |
|  Sanatan Modi  | … |  Tonyn isä   |
|  Rati Shankar Tripathi  | … |  Bhairon Singh   |
|  Abhay Bhargava  | … |  Terror Tej Singh    |
|  Niharika Bapna  | … |  itsenään   |
|  Gaurav Saxena  | … |  Niharikan henkivartija   |
|  Behzaad Khan  | … |  Jeesus   |
|  Delhi Ganesh  | … |  pappi   |
Vastaanotto

Box Office India julisti elokuvan ”superhitiksi”.